[{"text_idx": "#000002", "text": "Veel saab taotleda metsa uuendamise toetust"}, {"text_idx": "#000003", "text": "Metsaomanik! A\u0308ra unusta, et, et juba esimesel detsembril saabub metsa uuendamise toetuse taotlemise ta\u0308htaeg. Kui ka sinul on o\u0303igus toetust saada, vo\u0303ta kiiresti u\u0308hendust oma metsau\u0308histuga, et taotlus a\u0308ra vormistada. U\u0308histu kaudu toetust taotledes on toetussumma kaks korda suurem!"}, {"text_idx": "#000004", "text": "Metsa uuendamise toetus on kujunenud u\u0308heks olulisemaks toetusliigiks. SA Erametsakeskuse kaudu toetatakse metsakasvukohatu\u0308u\u0308bile sobivate metsapuutaimede soetamist, maapinna ettevalmistamist, taimede istutamist ja kuni kolme aasta metsapuutaimede hooldamist. Hoolduse ka\u0308igus tuleb eemaldada taimede kasvu segavad rohttaimed, puud ja po\u0303o\u0303sad."}, {"text_idx": "#000005", "text": "Metsa uuendamise toetust saab taotleda metsamaale, mille kohta on metsaregistris kehtivad inventeerimisandmed. To\u0308o\u0308d peavad olema tehtud enne taotluse esitamist samal aastal, maapinna ettevalmistamise puhul ka eelneval aastal."}, {"text_idx": "#000006", "text": "Maapinna ettevalmistamise toetus \u2013 Maapinna ettevalmistamine vo\u0303ib olla tehtud taotluse esitamise aastal vo\u0303i sellele eelneval aastal. Maapinna ettevalmistamise puhul ei loeta labidaga istutusaugu tegemist toetatavaks tegevuseks. Lappidena vo\u0303ib maapinda ette valmistada ka labida vo\u0303i maakirvega, kuid lapi mo\u0303o\u0303tmed peaksid olema va\u0308hemalt 40\u00d740 cm. Toetuse suurus on 96 eur/ha."}, {"text_idx": "#000007", "text": "Metsataimede ostmise ja metsaistutusto\u0308o\u0308de toetus \u2013 Taimede soetamise kohta pole enam vaja esitada arvet ja maksekorraldust, aga taotlusesse peab ma\u0308rkima, kellelt metsataimed on ostetud (tarnija peab olema registreeritud majandustegevuse registris). Toetuse suurus on 400 \u20ac/ha."}, {"text_idx": "#000008", "text": "Metsakultuuri hooldamise toetus \u2013 Metsauuenduse hooldamiseks saab toetust kultuuri rajamise aastal ja sellele ja\u0308rgneval kolmel aastal. Looduslikult uuenenud metsataimede hooldamiseks saab toetust raie aastal ja sellele ja\u0308rgneval kolmel aastal. Hooldamise ka\u0308igus on lubatud eemaldada uuenduse kasvu segavad rohttaimed, puud ja po\u0303o\u0303sad. Toetuse suurus on 96 eur/ha."}, {"text_idx": "#000009", "text": "Hooldatud kuusekultuur saab kiirema kasvuhoo!"}, {"text_idx": "#000010", "text": "Metsa uuendamise toetus on va\u0308ga oluline, kuna metsauuendamine on pa\u0308ris kallis ettevo\u0303tmine. So\u0303ltuvalt kasutatavatest vo\u0303tetest ja uuendusmaterjalist on hektari maksumus ligikaudu 700-900 eurot. Loodusliku uuenemise teed minnes on uuendus esialgu ku\u0308ll odavam, kuid nii kaotab metsaomanik aega ning tulevikus ka raha."}, {"text_idx": "#000011", "text": "Metsaomanike esindajad on metsateatiste maksustamise vastu\n\u201cMetsandusfoorum 2023\u201d ootab taas osalema\nPuidu hinnad peegeldavad to\u0308o\u0308stuse keerulist seisu"}]